कांग्रेस अध्यक्ष बोले कि मोदी सरकार अमीरों को लोन देती है लेकिन किसानों का कर्ज माफ नहीं करती है. उन्होंने आरोप लगाया कि मोदी सरकार ने विजय माल्या, ललित मोदी, नीरव मोदी, मेहुल चोकसी को भारत का पैसा लेकर विदेश भागने दिया. राहुल गांधी ने कहा कि प्रधानमंत्री नरेंद्र मोदी ने युवाओं को नौकरी देने का वादा किया था, लेकिन इन्होंने वादा पूरा नहीं किया. राहुल ने कहा कि पीएम मोदी, नीरव मोदी को 'नीरव भाई' और मेहुल चोकसी को 'मेहुल भाई' बुलाते हैं.